Taifuuni Cobra

Taifuuni Cobra oli Yhdysvaltain laivaston nimitys trooppiselle syklonille, joka aiheutti kolmen hävittäjän uppoamisen ja yhteensä 790 merimiehen hukkumisen Filippiinienmerellä vuonna 1944. Lisäksi risteilijä, viisi tukialusta ja kolme hävittäjä kärsivät vakavia vaurioita.Typhoon of 1944 Viitattu 25.9.2010 Se havaittiin ensimmäisen kerran 17. joulukuuta ja tuulen nopeus oli korkeimmillaan 220 km/h.

USS Monterey kärsi vahinkoja tulipaloista, jotka syttyivät lentokoneiden irrottua kiinnityskaapeleistaan ja törmättyä toisiinsa myrskyn aikana. Myöhempi Yhdysvaltain presidentti Gerald Ford palveli tuolloin aluksella. Hän lensi melkein mereen laivan kallistuttua kovassa merenkäynnissä.

 Lähteet 

Aiheesta muualla
World War II Pacific typhoons battered U.S. Navy Usatoday.com

Luokka:Vuoden 1944 luonnonmullistukset
Luokka:Trooppiset hirmumyrskyt
Luokka:Kaakkois-Aasian historia